Gedagte vir die dag: Onuitputlike goedertierenheid      Foto: Crosswalk.com Wees my genadig, o God. (Psalm 51:3) Selfs die mees ervare en mees geëerde Christene kan God net nader deur sy gratis genadegawe. Die beste mense blyk dié te wees wat die meeste bewus is daarvan dat hulle bloot mense is. Dié wat bloot hul geloof bely, spog dalk met hul geestelikheid, maar die ware kinders van God smeek om genade. Ons het nodig dat God genadig sal wees teenoor ons goeie werke, ons gebede, ons offers en al ons heiligste dinge. Wat kan ons van ons sonde sê as ons genade nodig het vir ons góéie werke? Dis ’n groot troos om te onthou dat God se onuitputlike genade op ons wag.